Tukang besi

Tukang besi atau pandai besi ialah orang yang mencipta barang daripada besi atau keluli dengan menempa yakni menukul, membengkok, dan memotong logam menggunakan alat khas. Mereka menghasilkan barang-barang besi tempa seperti pintu, kekisi, susur, lekapan lampu, perabot, arca, alat, perkakas ladang, barang hiasan, barang agama, perkakas masak, ladam, senjata, dan sebagainya.

Sejarah
Pekerjaan ini sering digambarkan dalam masyarakat Nusantara ketika dahulu melalui catatan penting seperti dalam Hikayat Hang Tuah dan Sejarah Melayu. Kesenian yang dibawa dari pekerjaan ini sering menerapkan unsur teknologi bawaan luar seperti dari budaya Hindu Buddha sebelum kemudiannya dilanjutkan dengan perkenalan unsur Arab Parsi hasil penyebaran ajaran Islam.

Proses penukangan besi
Tukang besi mengerjakan besi tempa atau keluli dengan memanaskannya sehingga logam itu cukup lembut untuk dibentukkan dengan alat tangan seperti penukul, andas, atau pahat. Pemanasan dilaksanakan dengan menggunakan tempa yang dibakar dengan bahan api seperti propana, gas asli, batu arang, arang, atau kok.

Tukang besi moden juga menggunakan oksiasetilena atau penyumpit gas yang serupa untuk mencapai pemanasan yang lebih setempat. Warna adalah penting untuk menunjukkan suhu dan kebolehkerjaan logam. Sewaktu besi dipanaskan pada suhu yang semakin tinggi, ia membara dengan warna merah lalu menjadi jingga, kuning dan akhirnya, putih apabila menjadi lembut. Haba yang ideal untuk kebanyakan penempaan ialah warna jingga-kuning terang yang dikenali sebagai "haba penempaan". Oleh sebab tukang besi perlu melihat warna pembaraan logam, kebanyakan mereka bekerja di dalam keadaan yang malap. Teknik penukangan besi boleh dibahagikan kepada:
 penempaan (kekadangnya digelar pengarcaan);
 pengimpalan;
 pengolahan haba; dan
 pengemasan.

Lihat juga
Barang besi
Hari St Clement
Tukang perak
Worshipful Company of Blacksmiths

Rujukan

 Pautan luar 

 Blacksmiths keep Boston's transit system rolling
 Royal Naval Museum - Sea Your History - Blacksmiths